Kosovo

Kosova (Albaynak Kosova po Kosovë; Serbak Kosovo) yw repoblak i'n Balkanyow. An powyow kentrevak dhedhy yw Serby, Makedony, Albany ha Montenegro. Yma'n vrassa radn a'n dus ow clappya Albaynek (Geg) ha sewya Islam sunnitak. 

Serby a wrug batalya an Emperourath Ottoman a-barth Kosova i'n tressa Bresel an Balkanyow (1912) ha kenja Bresel an Norvys (1914-1918). Woja hedna, Kosova o radn a Vyternath Serbyon, Croatyon ha Slovenyon ha ena Yougoslavy.

A-dhia 1990, Albanyon Kosova re wrug batalya a-barth anserhogath dhyworth Yougoslavy. In 1999, NATO a wrug bombya Serby ha Montenegro (an diwetha repoblaks in Yougoslavy i'n eur na) rag gorfedna freudh an governans erbedn an poblans albaynak. Ervirans 1244 gen Consel Diogeladh an Kenedhlow Unys a wrug selya UNMIK ha KFOR avel nerthow dres Kosova, a-der Yougoslavy. In 2007 ha 2008, kescowsow intra governans an ranvro ha huny Serby na aljas gwruthyl acordyans a-dro dha studh Kosova. Ytho an 17ves a vis Whevrer 2008, governans Kosova a wrug disclarya anserhogath an pow.

Klass:Gwlasow yn Europa